Diari Oficial de la Generalitat Valenciana


Sumari del DOGV 4132, del 21-11-2001 (2001/10979)

ORDRE d'11 d'octubre del 2001, de la Conselleria de Cultura i Educació, per la qual s'implanta l'ensenyament del Cicle Elemental de l'idioma Anglés, en la modalitat a distància, per a persones adultes en les escoles oficials d'idiomes de Torrevieja i Utiel.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10527


Data del document
:   11-10-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Utiel
    * Torrevieja
    * ensenyament d'idiomes

ORDRE d'11 d'octubre del 2001, de la Conselleria de Cultura i Educació, per la qual s'implanta l'ensenyament del Cicle Elemental de l'idioma Anglés, en la modalitat a distància, per a persones adultes en les escoles oficials d'idiomes de Torrevieja i Utiel. [2001/10036]
  
La Llei Orgànica 1/1990, de 3 d'octubre, d'Ordenació General del Sistema Educatiu conté diversos preceptes que imposen a les administracions educatives l'obligació d'articular una oferta d'educació a distància, modalitat d'ensenyament que s'ha revelat com l'instrument més adequat tant per a garantir el dret a l'educació dels qui no puguen assistir de manera regular a un centre docent com per a fer efectiu el principi de facilitar a les persones adultes la seua incorporació als diferents ensenyaments.
  
Concretament, l'article 51.5 de la referida llei orgànica indica que ?l'organització i la metodologia de l'educació d'adults es basarà en l'autoaprenentatge (...) a través de l'ensenyament presencial i, per les seues adequades característiques, de l'educació a distància?. En esta mateixa línia, l'article 53.3 establix que ?les administracions educatives competents ampliaran l'oferta pública d'educació a distància a fi de donar resposta adequada a la formació permanent de les persones adultes?.
  
Per la seua banda, l'article 50.6 disposa que ?les administracions educatives formentaran també l'ensenyament d'idiomes a distància?.
  
A l'empara dels citats preceptes i tenint en compte el que disposa l'article 1r. 2 del Reial Decret 967/1988, de 2 de setembre (BOE de 10.09.88), sobre l'Ordenació dels ensenyaments corresponents al primer nivell dels ensenyaments especialitzats d'idiomes, esta Conselleria de Cultura i Educació va autoritzar, per l'Orde de 2 de setembre de 1993 (DOGV de 1.12.93), determinats centres docents públics per a impartir l'ensenyament de l'idioma Anglés, en la modalitat a distància.
  
El desenrotllament de la mencionada modalitat educativa, així com la creació de noves escoles oficials d'idiomes a la Comunitat Valenciana, fan necessaria l'autorització als nous centres docents creats perquè hi impartisquen els dits ensenyaments.
  
En virtut d'això, i fen ús de les competències que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
S'hi implanten els ensenyaments del Cicle Elemental de l'idioma Anglés, en la modalitat a distància per a persones adultes (That's English), a partir del curs acadèmic 2001/2002, en els següents centres docents:
  
- Escuela Oficial de Idiomas de Torrevieja, codi 54609288
  
- Escuela Oficial de Idiomas d'Utiel, codi 32690955
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Es faculta les direccions generals de Centres Docents, d'Ordenació i Innovació Educativa i Política Lingüística, de Personal i, Secretaria General perquè, en l'àmbit de les seues respectives competències, adopten les mesures necessàries per al compliment del que es disposa en esta orde.
  
Segona
  
Esta disposició entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 2001/2002.
  
València, 11 d'octubre de 2001
  
El conseller de Cultura i Educació,
  
MANUEL TARANCÓN FANDOS